เอซีโนลารีโอ

เอซีโนลารีโอ () เป็นโกมูเน (เขตเทศบาล) ในจังหวัดเลกโกในแคว้นลอมบาร์เดียของประเทศอิตาลี ซึ่งตั้งอยู่ทางตอนเหนือห่างจากมิลานไปประมาณ 60 กิโลเมตร (37 ไมล์), ทางตะวันตกเฉียงเหนือของเลกโกไปประมาณ 15 กิโลเมตร (9.3 ไมล์) และห่างจากฝั่งตะวันออกของทะเลสาบโกโมไปประมาณ 4.3 กม. (2.7 ไมล์) ข้อมูล ณ วันที่ 30 ธันวาคม ค.ศ. 2004 เขตเทศบาลแห่งนี้มีประชากร 772 คน และมีพื้นที่ 18.7 ตารางกิโลเมตร (7.2 ตารางไมล์) เขตเทศบาลเมืองเอซีโนลารีโอ ประกอบด้วยฟราซีโอเน (ส่วนย่อย) ได้แก่ บีกัลโล และออร์ตาเนลลา

มีการค้นพบหลักฐานของที่มาการตั้งถิ่นฐานทางโบราณคดี บริเวณโดยรอบของเอซีโนลารีโอได้รับการล้อมรอบโดยภูเขาอัลไพน์ ซึ่งมีสภาพภูมิประเทศเป็นคาสต์ที่ให้กำเนิดฟอสซิล, หินก้อนใหญ่ และถ้ำ ที่รู้จักกันดีที่สุดคือช่องน้ำแข็งมอนโกเดโน เขตเทศบาลเมืองเป็นส่วนหนึ่งของชุมชนภูเขาวัลซัสซีนา, วัลวาร์โรเน, วัลเดซีโน และรีวีเอรา รวมถึงทั้งหมดภายในปาร์โกเดลเลกริกนาเซตเตนตรีโอนาเล (อุทยานกริกนาตอนเหนือ)

พรมแดนของเอซีโนลารีโอประกอบด้วยเขตเทศบาลดังต่อไปนี้: กอร์เตโนวา, เลร์นา, มันเดลโลเดลลารีโอ, ปาร์ลัสโก, ปัสตูโร, แปร์เลโด, ปรีมาลูนา, ตาเชโน และวาเรนนา

เมืองแห่งนี้ได้รับเลือกให้จัดงานวิกิเมเนีย 2016 ซึ่งเป็นการประชุมประจำปีของวิกิมีเดีย ในเดือนมิถุนายน

ภูมิศาสตร์

ภูมิอากาศ

บุคคลที่มีความเกี่ยวข้องกับเอซีโนลารีโอ 
 เลโอนาร์โด ดา วินชี (15 เมษายน ค.ศ. 1452 — 2 พฤษภาคม ค.ศ. 1519) เป็นทั้งจิตรกร, วิศวกร และนักวิทยาศาสตร์ชาวอิตาลี เขาได้ไปเยือนกริกเน (จากหนังสือโกดีเชอัตลันตีโก, F 573 b) โดยเฉพาะมอนโกเดโน ในอาณาเขตของเอซีโน

อ้างอิง

หนังสืออ่านเพิ่ม 
 David Robertson, Sarah Stewart, Italian Lakes, Hunter Publishing, 2004, p. 19.
 Richard Sale, Italian Lakes, Hunter Publishing, 2006, p. 112.
 Paulist Press, Beds and Blessings in Italy: A Guide to Religious Hospitality, Hidden Spring, 2010, p. 165.

แหล่งข้อมูลอื่น 
 
 Official website
 Esino Lario—LarioOrientale.eu 

เมืองในแคว้นลอมบาร์เดีย